ലഖിംപൂരില് നടന്നത് ക്രൂരമായ കൊലപാതകം അന്വേഷണത്തില് തൃപ്തിയില്ലെന്ന് സുപ്രീംകോടതി, യുപി സര്ക്കാരിന് വിമര്ശനം ദില്ലി: ലഖിംപുര് ഖേരി സംഘര്ഷം Lakhimpur Kheri violence സംബന്ധിച്ച കേസില് യുപി സര്ക്കാരിനെ കുടഞ്ഞ് സുപ്രീം കോടതി Supreme Court. കേസന്വേഷണത്തില് കടുത്ത അതൃപ്തി രേഖപ്പെടുത്തിയ സുപ്രീംകോടതി മറ്റൊരു സംവിധാനത്തിന് ഇത് കൈമാറേണ്ടി വരുമെന്ന സൂചന നല്കി. ക്രൂരമായ കൊലപാതകത്തില് ആശിഷ് മിശ്രയ്ക്ക് മാത്രം എന്തിന് ഇളവെന്നും കോടതി പരാമര്ശിച്ചു. മതിയായ നടപടി ഉണ്ടായിട്ടില്ലെന്ന് യുപി സര്ക്കാര് കോടതിയില് സമ്മതിച്ചു. ലഖിംപുര് ഖേരിയിലെ ഈ ദൃശ്യങ്ങള് ഇന്ത്യയിലെ പരമോന്നത കോടതിയേയും ഞെട്ടിച്ചു. ക്രുരമായ കൊലപാതകമെന്ന് ഒരു കത്ത് ആധാരമാക്കി സ്വമേധയാ എടുത്ത കേസ് പരിഗണിക്കുമ്ബോള് സുപ്രീംകോടതി പറഞ്ഞു. കേസിലെ പ്രധാനപ്രതിയായ ആശിഷ് കുമാര് മിശ്രയ്ക്ക് ചോദ്യം ചെയ്യലിന് നോട്ടീസ് നല്കിയെന്ന് യുപി സര്ക്കാരിനു വേണ്ടി ഹരീഷ് സാല്വെ അറിയിച്ചു. എല്ലാ കൊലപാതക കേസുകളിലും ഇതേ ഉദാര രീതിയാണോ കാട്ടുന്നതെന്ന് കോടതി ആഞ്ഞടിച്ചു. സാധാരണ ഇത്തരം കേസുകളില് ഉടന് പ്രതിയെ അറസ്റ്റു ചെയ്യും ക്രൂരമായ കൊലപാതകത്തിന് ദൃക്സാക്ഷികളുമുണ്ട്. ഉത്തരവാദിത്തം നിറവേറ്റേണ്ട ഒരു സര്ക്കാരും പൊലീസുമാണ് യുപിയില് ഉള്ളത്. ഇതുവരെ സ്വീകരിച്ച നടപടികളില് തൃപ്തിയില്ലെന്ന് കോടതി ഉത്തരവില് രേഖപ്പെടുത്തി. സര്ക്കാര് പറയുന്നത് പ്രവൃത്തിയില് കാണുന്നില്ലെന്ന് കോടതി നിരീക്ഷിച്ചു. നടപടികള് പോര എന്ന് ഹരീഷ് സാല്വെ സമ്മതിച്ചു. വെടിവയ്പ്പ് നടന്നിട്ടില്ലെന്നാണ് പോസ്റ്റുമോര്ട്ടം റിപ്പോര്ട്ടെന്നും സാല്വെ കോടതിയില് പറഞ്ഞു. അന്വേഷണ സംഘം നോക്കുമ്ബോള് എല്ലാം പ്രാദേശിക ഉദ്യോഗസ്ഥരാണ്. മറ്റൊരു ഏജന്സിക്ക് ഇത് വിടേണ്ടി വരും എന്നും ചീഫ് ജസ്റ്റിസ് പറഞ്ഞു. സിബിഐ അന്വേഷണത്തെ എതിര്ക്കുന്നില്ല എന്ന് ഹരീഷ് സാല്വെ പ്രതികരിച്ചു. കേസിലുള്ള വ്യക്തികളെ നോക്കുമ്ബോള് സിബിഐ അന്വേഷണം കൊണ്ടും കാര്യമില്ലെന്ന് കോടതി നിരീക്ഷിച്ചു. കേന്ദ്ര മന്ത്രിയുടെ മകന് ഉള്പ്പെട്ട കേസല്ലേ എന്ന സൂചനയാണ് ഇതിലൂടെ കോടതി നല്കിയത്. മറ്റൊരു സംവിധാനം ആലോചിക്കണം എന്ന് നിര്ദ്ദേശിച്ച കോടതി അതെന്താണെന്ന് വിശദീകരിച്ചില്ല. പൂജാ അവധിക്ക് ശേഷം ഇരുപതിന് കേസ് പരിഗണിക്കും. അതിന് മുമ്ബ് ശക്തമായ നടപടി ഉണ്ടാകണം. തെളിവുകള് നശിപ്പിക്കാതെ സൂക്ഷിക്കണം എന്ന നിര്ദ്ദേശം സംസ്ഥാന ഡിജിപിക്ക് കോടതി നല്കി. യുപി സര്ക്കാര് മെല്ലെപോക്ക് തുടര്ന്നാല് കോടതി നിരീക്ഷണത്തിലുള്ള പ്രത്യേക അന്വേഷണം എന്ന സൂചനയാണ് ഇന്നത്തെ വാദം നല്കുന്നത്. സംഭവത്തില് പ്രതിപക്ഷം ഉയര്ത്തിയ വിമര്ശനത്തിന് ശക്തി പകരുന്നതാണ് കോടതിയുടെ നിരീക്ഷണങ്ങള്.